আলিপুরে প্রেসিডেন্সি সংশোধনাগারের কাছে বয়েজ স্পোর্টিং ক্লাব। অভিযোগ, ওই ক্লাবে ভাঙচুর চালানো হয়। এমনকি মহিলাদেরও মারধরের অভিযোগ উঠেছে। ভাঙচুর চালানো হয় একটি গাড়িতেও। ঘটনায় একজন শারীরিক  প্রতিবন্ধী ও দুজন মহিলা সহ বেশ কয়েকজন আহত হয়েছেন। জানা গিয়েছে, পার্কিংয়ের টাকা তোলা নিয়ে ঘটনার সূত্রপাত। রাতেই  বয়েজ স্পোর্টিং ক্লাবের সদস্যরা আলিপুর থানায় অভিযোগ জানাতে যান। কিন্তু পুলিস উল্টে আবার তাদেরই মারধর করে বলে অভিযোগ। তবে যাদের বিরুদ্ধে অভিযোগ, তাঁদের কোনও বক্তব্য পাওয়া যায়নি।